《踏莎行》
宋代·张焘

阳复寒根，气回枯杆。前村昨夜梅初绽。谁言造化没偏颇，半开何独南枝暖。

素艳幽轻，清香远散。雪中岂恨和羹晚。不知何处误东君，至今不使春拘管。

作者简介：（1013—1082）宋临濮人，字景元。张奎子。举进士。为单州通判，知沂、潍二州，改提点河北刑狱、摄领澶州，会河决商胡，被免职。复提点河东、陕西等路刑狱。英宗治平四年，加龙图阁直学士、知成都府，徙瀛州。神宗熙宁中判太常寺，知邓、许二州。才智敏给，颇有治绩。